Για την απρόσκοπτη συνέχιση των διαδικασιών έναρξης της Πρακτικής σας Άσκησης, σας παραθέτουμε τις διαδικασίες που πρέπει να ακολουθήσετε εφόσον έχετε επιλέξει και συμφωνήσει με κάποιο Φορέα Υποδοχής Πρακτικής Άσκησης (ΦΥΠΑ) για τη διεξαγωγή της Πρακτικής σας Άσκησης σε αυτόν:

1. Αποστολή με email στον Τμηματικό Υπεύθυνο του Τμήματος τα συνοδευτικά έντυπα, τα οποία είναι:

α. **Έντυπο 1** ([Βεβαίωσης Αποδοχής Φοιτητή](https://praktiki.uniwa.gr/wp-content/uploads/sites/6/2024/01/2024_%CE%95%CE%9D%CE%A4%CE%A5%CE%A0%CE%9F-1.doc))

β. **Έντυπο 2** ([Συγκεντρωτικά στοιχεία](https://praktiki.uniwa.gr/wp-content/uploads/sites/6/2024/01/2024_%CE%95%CE%9D%CE%A4%CE%A5%CE%A0%CE%9F-2.xlsx))

γ. **Αντίγραφο του Τραπεζικού σας λογαριασμού** *(φωτοτυπία εγγράφου/βιβλιαρίου ή print screen από την υπηρεσία e-banking που να αναγράφει IBAN και ονοματεπώνυμο)*

**ΟΔΗΓΙΕΣ ΓΙΑ ΤΗΝ ΣΥΜΠΛΗΡΩΣΗ ΤΩΝ ΕΝΤΥΠΩΝ 1 & 2**

**Έντυπο 1 (**[**Βεβαίωσης Αποδοχής Φοιτητή**](https://praktiki.uniwa.gr/wp-content/uploads/sites/6/2024/01/2024_%CE%95%CE%9D%CE%A4%CE%A5%CE%A0%CE%9F-1.doc)**)**

* Συμπληρώνεται **πλήρως** από τον Φορέας Υποδοχής και **αποκλειστικά ηλεκτρονικά** *(δηλαδή να είναι γραμμένο στον υπολογιστή)*
* Εκτυπώνεται **τρεις (3) φορές**
* Ο **νόμιμος εκπρόσωπος** του Φορέα Υποδοχής Πρακτικής Άσκησης υπογράφει **πρωτότυπα** και θέτει τη **σφραγίδα** του Φορέα που εκπροσωπεί **και στα τρία αντίτυπα του Έντυπου 1** (στο τέλος της σελίδας)
* Σαρώνετε (σε μορφή .pdf ή φωτογραφία) ένα από τα τρία υπογεγραμμένα «**Έντυπο 1**» ώστε να το προωθήσετε ηλεκτρονικά μαζί με τα άλλα απαιτούμενα δικαιολογητικά

**Έντυπο 2** **(**[**Συγκεντρωτικά στοιχεία**](https://praktiki.uniwa.gr/wp-content/uploads/sites/6/2024/01/2024_%CE%95%CE%9D%CE%A4%CE%A5%CE%A0%CE%9F-2.xlsx)**)**

* Το συμπληρώνετε στην υπάρχουσα μορφή του (δηλαδή σε **excel**) **αποκλειστικά ηλεκτρονικά**
* Συμπληρώνετε όλα τα πεδία-κελιά **ΕΚΤΟΣ** αυτών που είναι μαρκαρισμένα με **κίτρινο** χρώμα
* Ταπεδία με **πράσινο** χρώμα τα ζητάτε από τον Φορέα Υποδοχής όπου θα κάνετε την πρακτική σας άσκηση (συγκεκριμένα τον αριθμό group από το Σύστημα ΑΤΛΑΣ και τα στοιχεία του Φορέα Υποδοχής)
* Οι φοιτητές/τριες που δεν διαθέτουν Α.Μ.ΙΚΑ (*Αριθμός συστήματος ΕΦΚΑ*) θα αφήνουν το αντίστοιχο κελί κενό).

Σε περίπτωση που δεν είσαστε σίγουροι αν έχετε εκδώσει  Α.Μ.ΙΚΑ (*Αριθμός συστήματος ΕΦΚΑ*) στο παρελθόν ή έχετε εκδώσει αλλά δεν έχετε διαθέσιμο τον αριθμό του ακολουθήστε τον σύνδεσμο με τις οδηγίες <https://praktiki.uniwa.gr/diadikasia/> **(ΣΤΑΔΙΑ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ)**

* Για τη συμπλήρωση του πεδίου «**Αρ. Πρωτοκόλλου Αίτησης στη Γραμματεία**»  μπορείτε να ανατρέξετε στα αποτελέσματα της Προκήρυξης στα οποία γίνατε δεκτοί/ές και να ανοίξετε το πρακτικό αξιολόγησης όπου αναγράφεται ο αριθμός μητρώου σας και δίπλα ο αρ. Πρωτοκόλλου της αίτησής σας.

1. Διατηρείτε τα υπογεγραμμένα 3 σετ «Εντύπων 1» καθώς και το Αντίγραφο του Τραπεζικού σας Λογαριασμού ώστε να τα καταθέσετε εντύπως όταν σας ζητηθούν *(κατά κανόνα τα προσκομίζετε μαζί με την Σύμβαση)*.
2. **Δημιουργία Καρτέλας Προσώπου (προφίλ) στον ΕΛΚΕ:**

Πρέπει να δημιουργήσετε την καρτέλα σας στον ΕΛΚΕ μέσω του Webrescom. Θα βρείτε αναλυτικά τις οδηγίες για τη δημιουργία του στον σύνδεσμο <https://praktiki.uniwa.gr/diadikasia/> **(ΣΤΑΔΙΑ ΕΝΑΡΞΗΣ ΠΡΑΚΤΙΚΗΣ ΑΣΚΗΣΗΣ)** και συγκεκριμέναστο **«Βήμα: Δημιουργία Καρτέλας Προσώπου (προφίλ) στον ΕΛΚΕ».**

**ΥΠΕΝΘΥΜΙΣΗ:**

Οι Φοιτητές/τριες που επιθυμούν να ξεκινήσουν την Πρακτική τους Άσκηση την *[ημερομηνία]*  θα πρέπει να έχουν αποστείλει ηλεκτρονικά (email) τα Συνοδευτικά Έντυπα έως την *[ημερομηνία]*  και ώρα [..] αυστηρά.

*\*Όλες οι διαδικασίες και οι προϋποθέσεις για την Πρακτική Άσκηση μέσω ΕΣΠΑ αναφέρονται και στην ιστοσελίδα του γραφείου Πρακτικής Άσκησης εδώ:* [*https://praktiki.uniwa.gr/diadikasia/*](https://praktiki.uniwa.gr/diadikasia/)*.*

 \*Όλες οι προαναφερόμενες ημερομηνίες-προθεσμίες σε καμία περίπτωση δεν δεσμεύουν το Γραφείο Πρακτικής Άσκησης καθώς οι διαδικασίες έναρξης Πρακτικής Άσκησης εγκρίνονται από Επιτροπές των οποίων οι ημερομηνίες συνεδρίασης δεν είναι πάντα καθορισμένες.